సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సెప్టెంబ‌రు 1 నుంచి రైల్వే ఉచిత బీమా లేదు
రైల్వే ప్ర‌యాణికులకు చేదువార్త‌. ప్రయాణికులకు రైల్వేలు వర్తింప చేస్తున్న 'ఉచిత ప్రయాణ బీమా' పథకాన్ని సెప్టెంబరు 1 నుండి నిలిపివేస్తున్నట్లు ఇండియ‌న్ రైల్వేస్ ప్ర‌క‌టించింది.
Samayam Telugu | Updated:
Aug 12, 2018, 07:09AM IST
రైల్వే ప్ర‌యాణికులకు చేదువార్త‌. ప్రయాణికులకు రైల్వేలు వర్తింప చేస్తున్న 'ఉచిత ప్రయాణ బీమా' పథకాన్ని సెప్టెంబరు 1 నుండి నిలిపివేస్తున్నట్లు రైల్వే మంత్రిత్వ శాఖకు చెందిన సీనియర్‌ అధికారి ఒకరు శనివారం తెలిపారు. ఆ త‌ర్వాత కూడా బీమా సౌక‌ర్యం ఆప్ష‌న‌ల్‌గా అందుబాటులో ఉంటుంది. అయితే ఉచిత ప్రయాణ బీమాను నిలిపివేయాలని ఇండియన్‌ రైల్వేస్‌ కేటరింగ్‌ అండ్‌ టూరిజం కార్పొరేషన్‌ (ఐఆర్‌సిటిసి) నిర్ణయం తీసుకుందని ఆయన చెప్పారు. కొంత మొత్తం చెల్లించి ఇక‌పై కూడా రైల్వే ప్ర‌యాణానికి బీమా సౌక‌ర్యాన్ని వినియోగించుకోవ‌చ్చు
ఉచిత ప్రమాద బీమా ఇక ఐచ్ఛికమేనని తెలిపింది. వెబ్‌సైట్‌, మొబైల్‌ ద్వారా టిక్కెట్‌ పొందే వారు తమ దరఖాస్తులోఉచిత ప్రయాణ బీమా అవసరం, అవసరం లేదు అనే ఐఛ్చికాలలో ఏదో ఒక దానిని ఎంచుకోవాలని తెలిపింది. 2017 డిసెంబ‌రు నుంచి ప్ర‌యాణికుల‌కు ఐఆర్‌సీటీసీ ఉచిత ప్ర‌యాణ బీమా సౌక‌ర్యాన్ని అంద‌జేస్తోంది. డిజిటల్ చెల్లింపుల‌ను ప్రోత్స‌హించేందుకు రైల్వే అప్ప‌ట్లో ఉచిత ప్ర‌యాణ బీమా స‌దుపాయాన్ని మొద‌లుపెట్టింది. సెప్టెంబ‌రు 1 త‌ర్వాత ఈ సౌక‌ర్యాన్ని పొందాల‌నుకుంటే రైల్వే టిక్కెట్ ఛార్జీతో పాటు ప్రీమియం కింద కొంత న‌గ‌దు అద‌నంగా చెల్లించాల్సి ఉంటుంది.